**ასტარა-რეშთ-ყაზვინის რკინიგზა** — მშენებარე სატრანსპორტო დერეფანი, რომელიც დააკავშირებს რუსეთის, აზერბაიჯანისა და ირანის რკინიგზას. პროექტი ჩრდილოეთ-სამხრეთის საერთაშორისო სატრანსპორტო დერეფნის ფარგლებში ხორციელდება, რომლის მიზანია რუსეთის, აზერბაიჯანის, ირანის და ინდოეთის სატრანსპორტო და საინფორმაციო მაგისტრალების ინტეგრირება.

ისტორია
-------

რკინიგზის მშენებლობის შესახებ ხელშეკრულება სამმა მხარემ 2005 წელს მოაწერა. ის ითვალისწინებს სარკინიგზო სეგმენტების მშენებლობას ირანში დაახლოებით 350 კილომეტრის სიგრძით და აზერბაიჯანში ასტარასა და აზერბაიჯან-ირანის საზღვარს შორის 8,5 კილომეტრის სიგრძით. პროექტი ასევე ითვალისწინებს აზერბაიჯანში არსებული რკინიგზის რეკონსტრუქციას. პროექტის ღირებულება 2 მილიარდ აშშ დოლარს შეადგენს. რკინიგზის მშენებლობა 2006 წელს დაიწყო.

ასტარა-რეშთ-ყაზვინის სარკინიგზო პროექტი ითვალისწინებს ირანის ტერიტორიაზე ახალი სარკინიგზო ხაზის მშენებლობას, რომელიც დააკავშირებს აზერბაიჯანულ ასტარას ირანულ ქალაქებთან ასტარასთან, რეშთთან და ყაზვინთან.

2009 წელს ირანულმა მხარემ დაიწყო რკინიგზის მონაკვეთის მშენებლობა რეშთსა და ყაზვინს შორის. რკინიგზის მასშტაბით აშენდა 22 გვირაბი და 15 ხიდი, რომელთა საერთო სიგრძე, შესაბამისად, 25 და 8 კილომეტრია.

2018 წლის 22 ნოემბერს ყაზვინ-რეშთის რკინიგზაზე პირველი საცდელი მატარებელი ამოქმედდა. ამ 164 კილომეტრიანი მონაკვეთის გახსნის მთავარი ცერემონია 2019 წლის 6 მარტს შედგა.

ასტარა - რეშთის მონაკვეთის სიგრძეა 165 კმ. პირველმსა საცდელმა სატვირთო მატარებელმა რუსეთიდან ირანულ ასტარაში 2018 წლის 8 თებერვალს მიაღწია.

2018 წლის მარტის ბოლოს ასტარა (აზერბაიჯანი) - ასტარა (ირანი) მონაკვეთის ექსპლუატაციაში შესვლისთანავე, რკინიგზის ირანის მონაკვეთი, ასტარას სადგურთან და ახლად აშენებულ სატვირთო ტერმინალთან ერთად, იჯარით გადაეცა აზერბაიჯანს 25 წლიანი ვადით. 11 თვის განმავლობაში ამ რკინიგზით 270 ათას ტონაზე მეტი ტვირთის ტრანსპორტირება განხორციელდა.

აზერბაიჯანმა ირანს 500 მილიონი დოლარის შეღავათიანი სესხი გამოუყო ასტარა-რეშთის მონაკვეთის მშენებლობისთვის. ფილიალის მშენებლობის დასასრულებლად რუსეთი 2030 წლისთვის 1,5 მილიარდი დოლარის გამოყოფას გეგმავს.

2023 წელს მიღწეული იქნა შეთანხმება რეშთ-ასტარას რკინიგზის მშენებლობაზე. მონაკვეთის მშენებლობა 3 წელიწადში იგეგმება.

რესურსები ინტერნეტში
--------------------

* Строительство железной дороги Решт-Астара и региональные интересы
* Ж/д проект Решт – Астара работает на формирование евроазиатского коридора «Север-Юг»[*მკვდარი ბმული*]

სქოლიო
------

1. ↑  Железная дорога Решт — Астара изменит политику России
2. ↑  Сотрудничество Ирана и России в строительстве маршрута Решт – Астара
3. 1 2  **Россия собралась дать Ирану денег на строительство железной дороги**
4. ↑  КАЗВИН-РЕШТ-АСТАРА ИЛИ ИРАН-АРМЕНИЯ?
5. ↑  Представитель минтранса ИРИ рассказал о преимуществах проекта «Север-Юг» для Азербайджана и Ирана
6. ↑  Строительство ж/д Решт-Астара активизирует транспортный коридор "Север-Юг" - Рустам Гасеми
7. ↑  Тестовый поезд пущен из Азербайджана в Иран по железной дороге
8. ↑  Азербайджан инвестирует $60 млн в железнодорожную станцию в Иране
9. ↑  Азербайджан увеличит пропускную способность грузового терминала в Астаре
10. ↑  Джавид Гурбанов: Экономические связи между Азербайджаном и Ираном еще больше укрепятся
11. ↑  Qazvin- Rasth railway opens today
12. ↑  Иран и Россия достигли соглашения по железной дороге Рашт-Астара